**Tehnična navodila za izdelavo logotipa**

Logotip mora biti izdelan iz jasnih oblik brez drobnih dodatkov. Biti mora prepoznaven. Jasen pomen mora doseči s čistimi oblikami, ki so lahko različne širine, a ne v premajhni medsebojni razdalji. Razmerje širine in dolžine mora biti v naravnem razmerju - zlati rez - z jasnimi krajnimi robovi. Osnovno ozadje je navadno enobarvno, s kontrastnim enobarvnim odtenkom oblike dosežemo dobro vidno prepoznavnost tudi na nekoliko večjih razdaljah. Enostavne in jasne oblike morajo omogočati pomanjševanje, tako da se ga lahko uporablja tudi v glavah dopisov z jasnim prepoznavanjem.

Primeren mora biti za grafično izdelavo in za drugo vrsto izdelave: graviranje, tridimenzionalno izdelavo, litje, kovanje, 3D-tisk ipd. Zato morajo biti oblike pri zaključevanju čiste.

Pomen logotipa navadno ne določajo barve, sence, kontrast posameznih oblik in podobne lastnosti, ki jih je s prej naštetimi izdelavami težko ali nemogoče doseči.

**Uspešen logotip naj bi izpolnjeval naslednje pomembne kriterije:**

**- lahka prepoznavnost (izraznost) vsebinskih izhodišč,**

**- lahka prepoznavnost in nezamenljivost logotipa,**

**- likovna čistost in originalnost,**

**- vsestranska uporabnost in aplikativnost,**

**- enostavna zapomnljivost logotipa.**

Logotip, povezan s projektom **Erasmus + Po poteh dediščine: rekreacija in znanje, oplemenitena z e-tehnologijo, lahko vsebuje vse ali enega od glavnih motivov: rekreacija, izobraževanje, pot, znanje, kultura, narava, e-tehnologija.**

Logotip pošljite na mail gospe Svetlani Novak: svetlana.novak@sc-krsko.si do ponedeljka, 5. 12. 2016.

 Svetlana Novak, vodja projekta Po poteh dediščine

Krško, 29. 11. 2016